《除夕与金子坤郭次父登冶城后集小寓》
明代·黄姬水

散步崇冈后，明灯绿酒初。
那堪惜除岁，又复感遗墟。
寒柝严城急，春星短屋疏。
明朝问生计，犹是一床书。

作者简介：（1509—1574）明苏州府吴县人，字淳父。黄省曾子。少有文名，学书于祝允明，传其笔法。中年以避倭寇徙家南京。晚年还乡，诗名益盛。有《贫士传》、《白下集》、《高素斋集》等。